കാട്ടുപന്നികള് കുറകെ ചാടി ഓട്ടോറിക്ഷ താഴ്ചയിലേക്കു മറിഞ്ഞു പിഞ്ചുകുഞ്ഞ് ഉള്പ്പെടെ മൂന്നു പേര്ക്കു പരിക്ക് താമരശ്ശേരി : കാട്ടുപന്നികള് റോഡിനു കുറകെ ചാടിയതിനെ തുടര്ന്നു നിയന്ത്രണം വിട്ട ഓട്ടോറിക്ഷ താഴ്ചയിലേക്കു മറിഞ്ഞു പിഞ്ചുകുഞ്ഞ് ഉള്പ്പെടെ മൂന്നു പേര്ക്കു പരുക്ക്. കൂരാച്ചുണ്ട് ആലകുന്നത്ത് റഷീദ് 45, മകള് റിഫ്സിന ദില്ഷാദ് കുരുടിയത്ത് 21, ഇവരുടെ മകള് ഷെസാ മെഹ്റിന്2 എന്നിവര്ക്കാണു പരുക്കേറ്റത്.കട്ടിപ്പാറ ചെമ്ബ്രകുണ്ട പള്ളിക്കു സമീപമായിരുന്നു അപകടം . തലയ്ക്കു ഗുരുതര പരുക്കേറ്റ റഷീദിനെ കോഴിക്കോട് ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ച് ശസ്ത്രക്രിയയ്ക്കു വിധേയമാക്കി. താമരശ്ശേരിയിലെ ബന്ധുവീട്ടില് കല്യാണത്തിനു പോയി കൂരാച്ചുണ്ടിലേക്ക് ഓട്ടോയില് മടങ്ങുകയായിരുന്നു. കാട്ടുപന്നി കുറുകെ ചാടി ഓട്ടോയില് ഇടിച്ചതോടെ നിയന്ത്രണം വിട്ട ഓട്ടോ 100 മീറ്ററോളം താഴ്ചയിലേക്കു മറിഞ്ഞു. നാട്ടുകാര് ഉടന് പരുക്കേറ്റവരെ പൂനൂരിലെ സ്വകാര്യ ആശുപത്രിയിലും റഷീദിനെ പിന്നീട് മെഡിക്കല് കോളജ് ആശുപത്രിയിലും പ്രവേശിപ്പിച്ചു.ഓട്ടോറിക്ഷയ്ക്കും കാര്യമായ കേടുപാടുണ്ട്. പരുക്കേറ്റ റഷീദ് ആണ് ഓട്ടോ ഓടിച്ചിരുന്നത്. വനമേഖലയോടു ചേര്ന്നു കിടക്കുന്ന ഇവിടെ കാട്ടുപന്നിയെ പേടിച്ച് രാത്രി പുറത്തിറങ്ങാന് പറ്റാത്ത അവസ്ഥയാണ്. The post കാട്ടുപന്നികള് കുറകെ ചാടി ഓട്ടോറിക്ഷ താഴ്ചയിലേക്കു മറിഞ്ഞു പിഞ്ചുകുഞ്ഞ് ഉള്പ്പെടെ മൂന്നു പേര്ക്കു പരിക്ക് first appeared on MalayalamExpressOnline.